open-index/open-wikipedia-markdown huggingface dataset:
Πάπας Ουρβανός Γ΄

Ο **Ουρβανός Γ΄** (*Papa Urbano III*, πραγματικό όνομα: *Uberto Crivelli*, 1120 - 20 Οκτωβρίου 1187) ήταν Πάπας από τις 25 Νοεμβρίου του 1185 έως το θάνατό του το 1187. Έγινε καρδινάλιος και αρχιεπίσκοπος του Μιλάνου από τον Πάπα Λούκιο Γ΄, τον οποίο και διαδέχθηκε.

## Πηγές

*from the 9th edition (1880) of an unnamed encyclopedia*

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 12ου αιώνα
Κατηγορία:Επίσκοποι και Αρχιεπίσκοποι Μιλάνου
Νόμισμα

Με τον όρο **νόμισμα** αναφέρονται:

* η νομισματική μονάδα, μέγεθος βάσει του οποίου υπολογίζονται ή εκφράζονται οικονομικές αξίες, π.χ. γιεν (¥).
* το κέρμα, υλικό αντικείμενο που αντιπροσωπεύει αξία.
* το νόμισμα (νομισματολογία).
* ο χρυσός σόλιδος των Βυζαντινών.
Πάπας Λούκιος Γ΄

Ο **Πάπας Λούκιος Γ΄** (*Papa Lucio III*, 1097 – 25 Νοεμβρίου 1185), κατά κόσμον **Ουμπάλντο Αλλουτσινγκόλι** (*Ubaldo Allucingoli*) ήταν Πάπας από την 1η Σεπτεμβρίου του 1181 έως το θάνατό του το 1185.

Πολίτης της ανεξάρτητης δημοκρατίας της Λούκκα, γεννήθηκε το 1097 ως Ουμπάλντο, γιος του Ορλάντο. Τον αναφέρουν συχνά ως μέλος της αριστοκρατικής οικογένειας των Αλλουτσινγκόλι, αλλά αυτό δεν έχει αποδειχθεί. Είχε στενούς δεσμούς με τους Κιστερκιανούς, αλλά φαίνεται ότι ποτέ δεν έγινε μέλος του τάγματος. Ονομάστηκε καρδινάλιος από τον Ιννοκέντιο Β' το Δεκέμβριο του 1138, αρχικά ως καρδινάλιος-διάκονος του Σαν Αντριάνο, μετά (Μάιος 1141) ως καρδινάλιος-ιερέας της Σάντα Πρασσέντε. Ο Πάπας Αδριανός Δ' (1154-1159) τον προώθησε στο επίπεδο του Καρδινάλιου Επισκόπου της Όστια και του Βελλέτρι, τον Δεκέμβριο του 1158. Ήταν αρχιμανδρίτης του Ιερού Κολλεγίου των Καρδιναλίων και, υπό τον Πάπα Αλέξανδρο Γ΄ (1159–1181),  ένας από τους καρδινάλιους με τη μεγαλύτερη επιρροή.

Αφού εκλέχθηκε Πάπας, έζησε στη Ρώμη από τον Νοέμβριο του 1181 έως το Μάρτιο του 1182, αλλά διχόνοιες στην πόλη τον υποχρέωσαν να περάσει το υπόλοιπο του ποντιφικάτου του στην εξορία, κυρίως στο Βελλέτρι, το Ανάνι και την Βερόνα.

Φιλονίκησε με τον Αυτοκράτορα Φρειδερίκο Α΄ (1152–1190) για τον έλεγχο  των εδαφών της πρώην Κόμισσας Ματθίλδης της Τοσκάνης. Η αμφιβολία για τη διαδοχή στην κληρονομιά της Κόμισσα αφέθηκε ακανόνιστο στη συνθήκη του 1177, και ο Αυτοκράτορας πρότεινε το 1182 η Κουρία να απαρνηθεί την διεκδίκηση της, λαμβάνοντας σε αντάλλαγμα δύο δέκατα του αυτοκρατορικού εισοδήματος από την Ιταλία, ένα δέκατο για τον Πάπα και το άλλο δέκατο για τους καρδιναλίους. Ο Λούκιος αρνήθηκε και αυτήν την πρόταση και άλλο συμβιβασμό προτεινόμενο από τον Φρειδερίκο Α΄ τον επόμενο χρόνο· ούτε έκανε μια προσωπική συζήτηση με τους δύο άρχοντες στη Βερόνα τον Οκτώβριο του 1184, δεν οδήγησε σε καθορισμένο αποτέλεσμα.

Εν τω μεταξύ άλλοι λόγοι διαφωνίας προέκυψαν, στην άρνηση του Πάπα να συμμορφωθεί με τη θέληση του Φρειδερίκου Α΄ για την ρύθμιση των Γερμανικών επισκοπικών εκλογών που έλαβαν χώρα την περίοδο του σχίσματος, και ειδικά στην αμφισβητούμενη εκλογή στην πόλη Τριρ το 1183.

Σε εκτέλεση της αντιιμπεριαλιστικής πολιτικής του, αρνήθηκε τελικά το 1185 να στέψει τον Ερρίκο ΣΤ' (1190–1197) ως τον προορισμένο διάδοχο του Φρειδερίκου, και η ρήξη μεταξύ της Αυτοκρατορίας και της Κουρίας έγινε ευρύτερη στα θέματα της Ιταλικής πολιτικής.

Τον Νοέμβριο του 1184 διεξήγαγε μια σύνοδο που καταδίκασε τους Καθαρούς, τους Παταρηνούς, τους Βαλδένσιους και τους Αρναλδιστές και αναθεμάτισε όλους αυτούς και τους οπαδούς τους ως αιρετικούς. Αντίθετα με ότι λέγεται συχνά, δεν οργάνωσε την Ιερά Εξέταση, η οποία δεν δημιουργήθηκε έως την βασιλεία του Πάπα Γρηγορίου Θ΄ το 1234.

Το 1185 ετοιμασίες για την Τρίτη Σταυροφορία σε απάντηση των εκκλήσεων του Βαλδουίνος Δ' της Ιερουσαλήμ (1174–1185). Πριν ολοκληρωθούν ο Λούκιος πέθανε στη Βερόνα.

## Παραπομπές


## Πηγές

* Philippe Levillain, John W. O'Malley , *The Papacy. An Encyclopedia*, 2002

Κατηγορία:Ιταλοί καρδινάλιοι
Κατηγορία:Ιταλοί Πάπες
Κατηγορία:Πάπες 12ου αιώνα
Βύθιση

Ο όρος **Βύθιση** αναφέρεται στην:
*Βύθιση: Ιδιότητα των στερεών σωμάτων
*Βύθιση: Περίπτωση ναυτικού ατυχήματος
Αλιείς

Το όνομα **Αλιείς** μπορεί να αναφέρεται:
*Στους Αλιεία: Αλιείς (ψαράδες) είναι οι επαγγελματίες που ασχολούνται με την αλιεία
*Στους Αλιείς (αρχαία πόλη) της νότιας Αργολίδας
Τιτανοφονεύς

thumb|right|300px|Ο τιτανοφονεύς
Ο **τιτανοφονεύς** ήταν ένα σαρκοφάγο θηριαψιδωτό της υπόταξης των δινοκεφάλιων που συγκενεύει με τον εστεμμενόσουχο. Έζησε στο μέσο της πέρμιας περιόδου στην σημερινή Ρωσία.

Το κεφάλι των ενηλίκων έφτανε τα 80 εκατοστά. Είχε τα πόδια στο πλάι και πιο χαμηλό ισχύο και ήταν πρωτόγονο θηριαψιδώτο, σε αντίθεση με την Ινοστρανσέβια που ήταν πιο ανεπτυχμένη. Έφτανε σε μήκος τα 2,85 μέτρα. Τα δόντια του ήταν μεγάλα, με 12 κοπτήρες και 2 κυνόδοντες και μικρότερα δόντια προς τα πίσω. Η εμφάνισή του θύμιζε τους σφενακοδοντίδες πελυκόσαυρους, όπως ο Διμετρόδοντας.

thumb|left|200px|Σκελετός τιτανοφονέα

Κατηγορία:Συναψιδωτά
Βερίγγεια γέφυρα

thumb|right|380px|Η Βερίγγεια γέφυρα πριν από 21.000 χρόνια και η εξέλιξή της μέχρι σήμερα.

Η **Βερίγγεια γέφυρα** ήταν το τμήμα ξηράς που συνέδεε τη Βόρεια Αμερική με την Ασία. Σήμερα το σημείο αυτό βρίσκεται κάτω από την επιφάνεια της θαλάσσης και σκεπάζεται από νερό, αλλά στην προϊστορική εποχή ήταν βατό, έτσι ώστε οι άνθρωποι που το χρησιμοποίησαν μπόρεσαν να περάσουν από την μια ήπειρο στην άλλη και να κατοικήσουν την Αμερική, ιδρύοντας όλες τις ινδιάνικες φυλές.

## Γεωγραφική περιγραφή

Η *Βερίγγεια γέφυρα* βρίσκονταν στο σημείο του σημερινού Βερίγγειου πορθμού. Βρίσκεται στο βορινότερο σημείο της Βερίγγειας θάλασσας και συνέδεε τη δυτική ακτή της Αλάσκας με την ανατολική ακτή της Σιβηρίας.

Κατηγορία:Παλαιογεωγραφία
Κατηγορία:Ισθμοί
Shell Eco Marathon

Ο **Shell Eco-Marathon** είναι ετήσιος διαγωνισμός οικολογικής απόδοσης οχημάτων που διοργανώνεται από την πολυεθνική πετρελαϊκή εταιρεία Shell. Στόχος των συμμετεχόντων είναι η δημιουργία ειδικών οχημάτων με τα οποία θα προσπαθήσουν να επιτύχουν την μέγιστη απόδοση στη χρήση καυσίμου κι έτσι τη μικρότερη εκπομπή καυσαερίων. Ο Eco-Marathon είναι παγκόσμιος διαγωνισμός και έχει διεξαχθεί σε χώρες όπως η Μεγάλη Βρετανία, η Φινλανδία, η Γαλλία, η Ολλανδία, η Ιαπωνία και οι ΗΠΑ. Στο διαγωνισμό συμμετέχουν ομάδες πανεπιστημίων και σχολείων.

## Κανόνες διαγωνισμού
Οι διαγωνιζόμενες ομάδες συμμετέχουν σε μια από τις δύο παρακάτω κατηγορίες:
* Φουτουριστικά πρωτότυπα. Είναι οχήματα σχεδιασμένα για ελάχιστη αεροδυναμική αντίσταση και μέγιστη απόδοση.
* Οχήματα αστικής χρήσης. Είναι κατασκευασμένα με πιο συμβατικά κριτήρια 4τροχων οχημάτων ικανών για χρήση στο αστικό περιβάλλον (από το 2009, στο διαγωνισμό των ΗΠΑ).

Μπορούν να χρησιμοποιηθούν είτε συμβατικά καύσιμα (όπως βενζίνη, πετρέλαιο ντήζελ, υγραέριο) ή εναλλακτικές μέθοδοι (ηλιακές κυψέλες, ηλεκτρισμός, υδρογόνο, βιοκαύσιμα, υγροποιημένο φυσικό αέριο).

Ο στόχος του διαγωνισμού δεν είναι το σπάσιμο των ρεκόρ ταχύτητας ή τερματισμός στην 1η θέση αλλά η κατανάλωση όσο γίνεται μικρότερης ποσότητας καυσίμου για δεδομένη απόσταση.

## Ιστορία
Η ιστορία του διαγωνισμού ξεκίνησε το 1939, όταν μία ομάδα επιστημόνων της Shell με έδρα τους ένα εργαστήριο στο Wood River του Ιλινόις των ΗΠΑ στοιχημάτισαν ποιος μπορεί να οδηγήσει το δικό του αυτοκίνητο μακρύτερα με ποσότητα καυσίμου μόλις 1 γαλόνι ΗΠΑ.

## Χρηματοδότηση
Η χρηματοδότηση του διαγωνισμού βασίζεται στις χορηγίες της πολυεθνικής πετρελαϊκής εταιρείας Shell η οποία αναλαμβάνει και χρέη διοργανωτή. Οι διαγωνιζόμενες ομάδες βρίσκουν μόνες τους τους πόρους που είναι απαραίτητοι για την ανάπτυξη των οχημάτων τους.

## Πηγές
* Επίσημος ιστότοπος Shell Eco-Marathon
*  Ιστοσελίδα Ομάδας Εθνικού Μετσόβειου Πολυτεχνείου
* Σχετικά με την ιστορία του διαγωνισμού

Κατηγορία:Διαγωνισμοί
Κατηγορία:Οικολογία
Θεοπασχίτες

Στη Βυζαντινή Αυτοκρατορία με τον χαρακτηρισμό **θεοπασχίτες** αποκαλούνταν οι οπαδοί του μονοφυσίτη Πέτρου του Γναφέα  ο οποίος πρώτος εισήγαγε στον τρισάγιο ύμνο τη περιβόητη πασχιτική φράση  «*ο σταυρωθείς δι΄  ημάς*» η οποία είχε προκαλέσει στο βυζαντινό κράτος μια σειρά εκκλησιαστικών ταραχών που διήρκεσαν περίπου ένα ολόκληρο αιώνα.

Τη φράση αυτή καταπολεμούσαν οι ορθόδοξοι, αν και οι περισσότεροι εξ αυτών την καταπολεμούσαν περισσότερο παρεξηγημένα επειδή προερχόταν μόνο  και μόνο από του μονοφυσίτες αποκαλώντας αυτούς «θεοπασχίτες».
Η έριδα εξ αυτής της αιτίας είχε λάβει ιδιαίτερη οξύτητα με την ανάμειξη σ΄ αυτή, αφενός μεν, των μοναχών των λεγομένων «*ακοιμήτων*», οι οποίοι προσπαθώντας να καταπολεμήσουν αυτήν τη φράση περιέπεσαν στο νεστοριανισμό φθάνοντας μάλιστα στο σημείο ν΄ απορρίπτουν στη συνέχεια και το όνομα Θεοτόκος, αφετέρου δε και με οξύτητα ταραχών με την ανάμιξη του Αυτοκράτορα Ιουστινιανού, που ενεπλάκη στη προσπάθειά του να δώσει τέλος στη διαμάχη αυτή των διισταμένων, υποστηρίζοντας τη φράση, θεωρώντας ότι είναι ορθή.
 
Τελικά  η οξύτητα εκείνη κατευνάστηκε με τη τελική εμβόλιμη φράση «εις (ένας) εκ της Τριάδος έπαθε» που έγινε αποδεκτή από τους αμφότερους διισταμένους χριστιανούς.

Για τους Θεοπασχίτες είχε συγγράψει ιδιαίτερο βιβλίο ο βυζαντινός θεολόγος Ευθύµιος Ζιγαβηνός, που αποτελεί και τον ομώνυμο τίτλο του 18ου βιβλίου του.

## Πηγές
* "Μεγάλη Ελληνική Εγκυκλοπαίδεια Δρανδάκη" τόμ.ΙΒ΄, σελ. 526

Κατηγορία:Θρησκεία στη Βυζαντινή Αυτοκρατορία
Κατηγορία:Ιστορία του Χριστιανισμού
Κατηγορία:Χριστιανικά δόγματα
Αμπιτζάν

Το **Αμπιτζάν** () είναι η μεγαλύτερη πόλη της Ακτής Ελεφαντοστού και η τρίτη μεγαλύτερη γαλλόφωνη πόλη, μετά το Παρίσι και την Κινσάσα. Ήταν η παλαιά πρωτεύουσα της χώρας, ωστόσο, πολλά κυβερνητικά κτήρια στεγάζονται ακόμα εκεί. 

## Όνομα
Το όνομα της πόλης προήλθε ύστερα από μια ασυνεννοησία μεταξύ των Γάλλων κατακτητών και κάποιων ντόπιων γυναικών. Όταν εκείνοι ρώτησαν για το όνομα της περιοχής, εκείνες απάντησαν "απλά μαζεύω φύλλα" (στην τοπική διάλεκτο: T'chan m'bi djan).

## Ιστορία
thumb|left|250px|Το κέντρο του Αμπιτζάν.
Το Αμπιτζάν είναι η τρίτη πόλη που έγινε πρωτεύουσα της Ακτής Ελεφαντοστού μετά το Γκραν-Μπασσάμ και την Μπιγκερβίλ, η οποία είναι σήμερα προάστιο της πόλης. Η Μπιγκερβίλ ήταν πρωτεύουσα της πόλης από το 1909 μέχρι το 1934, όπου πρωτεύουσα έγινε το Αμπιτζάν, όπου είχε ξεκινήσει να αναπτύσσεται οικονομικά, λόγω της στρατηγικής της θέσης. Στις δεκαετίες του 1940 και του 1950, η πόλη έγινε πόλος έλξης για πολλούς εγκληματίες, όπως το Κάιρο, η Ταγγέρη και η Κωνσταντινούπολη. Το 1951, ύστερα από εντολή των Γάλλων κατακτητών, δημιουργήθηκε ένα κανάλι για τη διευκόλυνση της μεταφοράς των προϊόντων και των εμπορευμάτων. Το 1960, λίγο μετά την ανεξαρτησία της χώρας, το Αμπιτζάν έγινε η έδρα για τον πρόεδρο της χώρας. Κατά τη δεκαετία του 1980, η πόλη άκμασε σημαντικά, οικονομικά και πολιτιστικά, και έτσι πήρε το προσωνύμιο "Παρίσι της Αφρικής", αλλά έγινε επίσης η ασφαλέστερη πόλη της Αφρικής, ωστόσο, το 1983, η πρωτεύουσα μεταφέρθηκε στο Γιαμουσσουκρό, μια πόλη που δημιουργήθηκε από την αρχή έτσι ώστε να γίνει πρωτεύουσα της χώρας, ακολουθώντας το παράδειγμα στην Μπραζίλια στη Βραζιλία. Τέλος, το 2006, 10,000 κάτοικοι έχασαν τη ζωή τους εξαιτίας της μόλυνσης του νερού από τις χωματερές που βρίσκονταν στις φτωχότερες συνοικίες του Αμπιτζάν.

## Εξωτερικοί σύνδεσμοι
* 

## Δείτε επίσης
*Εθνική Βιβλιοθήκη της Ακτής Ελεφαντοστού

## Παραπομπές


Κατηγορία:Πρωτεύουσες της Αφρικής
Κατηγορία:Πόλεις της Ακτής Ελεφαντοστού
Πέτρινη γέφυρα (Σκόπια)

Η **πέτρινη γέφυρα** των Σκοπίων (, με μήκος 214 μέτρα, πλάτος 6 μέτρα και 12 καμάρες, συνδέει το κέντρο των Σκοπίων με την παλιά πόλη, περνώντας πάνω από τον ποταμό Αξιό (Βαρντάρ). Αποτελεί το σύμβολο των Σκοπίων, και έχει συμπεριληφθεί στο θυρεό της πόλης. Σύμφωνα με τις περισσότερες πηγές κατασκευάστηκε το 15ο αιώνα και καταστράφηκε πολλές φορές όπως κατά το σεισμό του 1555 από τον οποίο έπαθαν σοβαρές ζημιές τέσσερις από τις κολόνες του. Στη διάρκεια των αιώνων πάνω στη γέφυρα έγιναν πολλές εκτελέσεις όπως η εκτέλεση του επαναστάτη Duke Karposh, βασιλιά του Κουμάνοβο, το 1689. Το 1944 τοποθετήθηκαν στη γέφυρα εκρηκτικά από τους Γερμανούς χωρίς όμως τελικά να προκληθούν ζημιές στη γέφυρα.


Image:Skopje old tykish bridge on Vardar river in 1909.jpg|Η πέτρινη γέφυρα των Σκοπίων το 1909
File:Stonebridgeskopje.JPG|Η πέτρινη γέφυρα των Σκοπίων το βράδυ



## Παραπομπές


Κατηγορία:Δήμος Τσένταρ
Κατηγορία:Οθωμανικές γέφυρες
Κατηγορία:Κτίρια και κατασκευές στη Βόρεια Μακεδονία
Ρυθμός μετάδοσης

Ο **ρυθμός μετάδοσης δεδομένων** (*Αγγλ: Bit rate*) αναφέρεται στην ταχύτητα μεταφοράς δεδομένων μέσα από ένα επικοινωνιακό κανάλι.

Στη σειριακή μεταφορά ψηφιακών δεδομένων χρησιμοποιείται ο όρος *ρυθμός μετάδοσης δυαδικών ψηφίων*. Ο ρυθμός μετάδοσης δυαδικών ψηφίων (bit rate) αναφέρεται στο πλήθος των bit που περνάνε από ένα σημείο του καναλιού δεδομένων σε ένα χρονικό διάστημα. Μετριέται σε bits ανά δευτερόλεπτο (bits per second, bps).

Στη μετάδοση αναλογικά διαμορφωμένων ψηφιακών σημάτων χρησιμοποιείται ο όρος *ρυθμός μετάδοσης συμβόλων*. Ρυθμός μετάδοσης συμβόλων (baud rate) ορίζεται το πλήθος των συμβόλων που διέρχονται από ένα σημείο του καναλιού σε ένα χρονικό διάστημα. Μετριέται σε bauds. Αν η τεχνική διαμόρφωσης που χρησιμοποιείται αντιστοιχεί σε ένα bit, τότε το baud rate ταυτίζεται με το bit rate.

Κατηγορία:Μετάδοση δεδομένων
Μεταγωγή πληροφορίας

Η **μεταγωγή** πληροφορίας είναι μια τεχνική για την μεταφορά της πληροφορίας μέσω ενός δικτύου. Χρησιμοποιείται για την καλύτερη αξιοποίηση των πόρων του δικτύου, όπως και η πολυπλεξία. Με τη μεταγωγή η πληροφορία που στέλνει ένας σταθμός περνάει από διάφορους κόμβους ενός δικτύου για να φτάσει στον κόμβο προορισμού.

Έτσι χωρίς να είναι αναγκαίο να υπάρχουν γραμμές που συνδέουν όλους τους σταθμούς του δικτύου παρέχεται μέσω του δικτύου μια υπηρεσία επικοινωνίας όπου κάθε σταθμός είναι δυνατό να ανταλλάξει πληροφορία με οποιοδήποτε σταθμό του δικτύου.

Κατηγορία:Τηλεπικοινωνίες
Κατηγορία:Δίκτυα υπολογιστών
Ιερός Ναός Αγίου Παντελεήμονος (Νερέζι)

thumb|200px|''«Επιτάφιος θρήνος», τοιχογραφία στο εσωτερικό του ναού.''
Ο **Ιερός Ναός του Αγίου Παντελεήμονος**, αποτελεί μικρή βυζαντινή εκκλησία, εντός ενός μοναστηριακού συγκροτήματος 8 χλμ. από το κέντρο του χωριού Νερέζι της Βόρειας Μακεδονίας

Χτίστηκε το 1164 από τον Αλέξιο Άγγελο Κομνηνό, γιό του Κωνσταντίνου Αγγέλου. Καταστράφηκε από σεισμό το 16ο αιώνα, οπότε και χρειάστηκε αναστήλωση. Στην είσοδο υπάρχει η εξής επιγραφή: *«Εκαλλιεργήθη ο Ναός του Αγίου και Ενδόξου Μεγαλομάρτυρος Παντελεήμονος εκ Συνδρομής Κύρου Αλεξίου Κομνηνού και Υιού της Πορφυρογέννητης Κυράς Θεοδώρας Μηνί Σεπτεμβρίω του Ετους… (1164) Ηγουμένου Ιωαννικίου»*.

Οι νωπογραφίες της εκκλησίας είναι εξαιρετικά δείγματα της βυζαντινής τέχνης της Κομνήνειας Περιόδου και είναι παρόμοιες με τις νωπογραφίες στη Μονή Λατόμου (Όσιος Δαβίδ) στη Θεσσαλονίκη. Χαρακτηριστικό της περιόδου αυτής είναι οι ζωηρές χειρονομίες και κινήσεις και η απόδοση του πάθους, της έντασης και της οδύνης στα πρόσωπα. Πιο γνωστή είναι η τοιχογραφία που απεικονίζει τον «Επιτάφιο Θρήνο». Κατά τη διάρκεια διαφόρων προσπαθειών αποκατάστασης το μεγαλύτερο μέρος των τοιχογραφιών ξαναζωγραφίστηκε με τρόπο εσφαλμένο. Τελικά, το 1923, κατά τη διάρκεια νέων εργασιών καθαρισμού και συντήρησης των τοιχογραφιών της εκκλησίας, αποκαταστάθηκαν ορισμένες από τις αυθεντικές τοιχογραφίες του 12ου αιώνα.

## Εξωτερικοί σύνδεσμοι
* 

Παντελεημονος Νερεζι
Κατηγορία:Περιφέρεια Σκοπίων
Νερεζι
Μεταγωγή κυκλώματος

Η **μεταγωγή κυκλώματος** (αγγλ. **circuit switching**) είναι μια τεχνική που χρησιμοποιείται σε δίκτυα επικοινωνίας με σκοπό να προωθηθεί μια πληροφορία από ένα πομπό σε ένα δέκτη.

Στην μεταγωγή κυκλώματος για να επικοινωνήσουν δυο σταθμοί αποκαθίσταται μια αποκλειστική φυσική σύνδεση μεταξύ τους που διατηρείται σταθερή σε όλη την διάρκεια της επικοινωνίας. Αποτελείται από μια σειρά συνδέσεων μεταξύ των κόμβων του δικτύου. Αποτελείται από τρεις φάσεις.
***Αποκατάσταση κυκλώματος**. Ο σταθμός Α θέλει να επικοινωνήσει με το σταθμό Δ. Για να γίνει αυτό, πρέπει πρώτα να δημιουργηθεί μια σύνδεση (κύκλωμα) από άκρη σε άκρη (από τον Α στον Δ). Η σύνδεση υλοποιείται τμηματικά, από τον Α στον κόμβο Κ1 , από τον κόμβο Κ1 στον κόμβο Κ3, από τον κόμβο Κ3 στον κόμβο Κ6 και από τον κόμβο Κ6 στον Δ. Αν διαπιστωθεί, ότι ο Δ δεν είναι απασχολημένος, αποκαθίσταται η σύνδεση.

***Μεταφορά πληροφορίας.** Τώρα μπορεί να αρχίσει, μέσω του δικτύου, η μεταφορά της πληροφορίας από το σταθμό Α στο σταθμό Δ. Αυτή μπορεί να είναι αναλογική ή ψηφιακή, ανάλογα με τη φύση του δικτύου. Βέβαια, καθώς οι τηλεπικοινωνιακοί φορείς, διεθνώς, αναπτύσσουν ολοκληρωμένα ψηφιακά δίκτυα, η χρήση ψηφιακής μετάδοσης, τόσο για τη φωνή όσο και για τα δεδομένα, έχει αρχίσει να κυριαρχεί. Η μετάδοση, που είναι συνήθως διπλής κατεύθυνσης (από τον Α στο Δ και από το Δ στον Α) γίνεται μέσω της γραμμής Α-Κ1, της εσωτερικής μεταγωγής στον Κ1, της γραμμής Κ1-Κ3, της εσωτερικής μεταγωγής στον Κ3, της γραμμής Κ3-Κ6, της εσωτερικής μεταγωγής στον Κ6 και της γραμμής Κ6-Δ.

***Τερματισμός κυκλώματος**. Μετά από κάποιο χρονικό διάστημα η μεταφορά των δεδομένων τελειώνει και η σύνδεση τερματίζεται. Οι κόμβοι μεταγωγής, που μετείχαν στη συγκεκριμένη σύνδεση, ενημερώνονται κατάλληλα, ώστε να ελευθερώσουν τους πόρους, που είχαν δεσμεύσει. Αυτοί οι πόροι μπορούν να χρησιμοποιηθούν αργότερα για κάποια άλλη σύνδεση. 
Η τεχνική της μεταγωγής κυκλώματος μπορεί να είναι αρκετά αναποτελεσματική. Η χωρητικότητα του τηλεπικοινωνιακού καναλιού, ένας αρκετά πολύτιμος πόρος ενός δικτύου, αφιερώνεται σε όλη τη διάρκεια της επικοινωνίας των δύο σταθμών, ακόμη κι αν δεν μεταδίδεται πληροφορία.

Κατηγορία:Μετάδοση δεδομένων
Κατηγορία:Αρχιτεκτονική δικτύων
Χοσέ ντε Σαν Μαρτίν

[δεξιά|150 px|μικρογραφία|Άγαλμα του Σαν Μαρτίν στην [Πλατεία Σαν Μαρτίν (Μπουένος Άιρες)|ομώνυμη πλατεία του Μπουένος Άιρες]]
[μικρογραφία|Άγαλμα του Σαν Μαρτίν στο [Ροσάριο της Αργεντινής.

]]
Ο **Χοσέ Φρανσίσκο δε Σαν Μαρτίν Ματόρρας** (*José Francisco de San Martín y Matorras*, 25 Φεβρουαρίου 1778 – 17 Αυγούστου 1850) ήταν Αργεντινός επαναστάτης, εθνικός ήρωας της χώρας, καθώς και ελευθερωτής της Χιλής και του Περού από την ισπανική κυριαρχία.

## Βιογραφία
Γεννήθηκε το 1778 στο Γιαπεγιού της Αργεντινής από οικογένεια κρεολών Ισπανών ευγενών, όπου λίγα χρόνια μετά την γέννησή του εγκαταστάθηκαν στην Ισπανία. Το 1791 κατατάχθηκε στον ισπανικό στρατό και διακρίθηκε στους πολέμους εναντίον του Μέγα Ναπολέοντα. Το 1811, ως αντισυνταγματάρχης, επέστρεψε στην Αργεντινή όπου έλαβε μέρος στον επαναστατικό αγώνα για την εκδίωξη των Ισπανών από την χώρα. Μετά την νικηφόρα μάχη του Σαν Λορένσο (1813), ανέλαβε την ηγεσία του επαναστατικού στρατού της Αργεντινής και συνέβαλε αποφασιστικά στην πλήρη επικράτηση του αγώνα.

Ο Σαν Μαρτίν κατέβαλε ιδιαίτερες προσπάθειες για την οργάνωση γενικότερου στρατηγικού σχεδίου για την επέκταση του απελευθερωτικού αγώνα και στις γειτονικές ισπανοκρατούμενες περιοχές, που θα μπορούσε να οδηγήσει και σε πολιτική και εθνική ενοποίηση των λαών της Νότιας Αμερικής. Στα πλαίσια της προσπάθειας αυτής, ο Σαν Μαρτίν οργάνωσε ισχυρές δυνάμεις, από Αργεντίνους και Χιλιανούς που πέρασε τις Άνδεις (Ιανουάριος-Φεβρουάριος 1817) και κατόρθωσε να νικήσει τους Ισπανούς στην μάχη στο Τσακαμπούκο, τον ίδιο χρόνο, δημιουργώντας τις προϋποθέσεις για την ανεξαρτησία της Χιλής. Αμέσως μετά στράφηκε προς το Περού και με την βοήθεια του χιλιανού στόλου, απελευθέρωσε την Λίμα (Ιανουάριος 1821). Για ένα διάστημα διατέλεσε προσωρινός κυβερνήτης του Περού, και εφάρμοσε πρωτοποριακές μεταρρυθμίσεις για την εποχή, όπως κατάργηση της δουλείας και βελτίωση της ζωής των εκεί Ινδιάνων.

Το 1822 ο Σαν Μαρτίν συναντήθηκε με τον Βενεζουελανό απελευθερωτή Σιμόν Μπολιβάρ, στον Ισημερινό αλλά δεν κατάφεραν να συντονίσουν τον στρατηγικό και την πολιτική τους, στα πλαίσια ενός κοινού απελευθερωτικού αγώνα και οι συζητήσεις κατέληξαν σε αποτυχία. Ως συνέπεια αυτής της αποτυχίας, όπως και άλλων διαφορών που είχαν ανακύψει στο επαναστατικό στρατόπεδο της Αργεντινής, ο Σαν Μαρτίν παραιτήθηκε, την 20 Σεπτεμβρίου 1822 και αυτοεξορίστηκε στις Βρυξέλλες του Βελγίου (1824). Πέθανε στην Βουλώνη της Γαλλίας. Σήμερα τιμάται ως εθνικός ήρωας στην Αργεντινή.

## Παραπομπές


## Πηγές
* Παγκόσμιο Βιογραφικό Λεξικό, Εκδοτική Αθηνών. Αθήνα 1987. Τόμος 9Α.

## Εξωτερικοί σύνδεσμοι
* 

Κατηγορία:Αργεντινοί επαναστάτες
Κατηγορία:Αργεντινοί στρατιωτικοί
Κατηγορία:Ιστορία της Χιλής
Κατηγορία:Πρόεδροι του Περού
Κατηγορία:Αργεντινοί ελευθεροτέκτονες
Μεταγωγή πακέτου

Η **μεταγωγή πακέτου** (αγγλικά: packet switching) είναι μια τεχνική, που χρησιμοποιείται σε δίκτυα επικοινωνίας, με σκοπό να προωθηθεί μια πληροφορία από έναν πομπό σε έναν δέκτη. Στη μεταγωγή πακέτου τα προς μετάδοση μηνύματα τεμαχίζονται σε πακέτα μικρού αριθμού bytes. Τυπικό μέγιστο μήκος πακέτου είναι τα 1.000 bytes. Κάθε πακέτο περιέχει τμήμα της ωφέλιμης πληροφορίας του χρήστη και επιπλέον μια *διεύθυνση προορισμού* και ένα *αριθμό σειράς*. Κάθε κόμβος του δικτύου, που λέγεται και κόμβος μεταγωγής πακέτου (Packet Switching Node, PSN), χρησιμοποιεί τη διεύθυνση προορισμού του πακέτου, για να αποφασίσει σε ποιον κόμβο θα το προωθήσει. Οι αριθμοί σειράς των πακέτων χρησιμοποιούνται από τον σταθμό προορισμού, για να επανακατασκευάσει το αρχικό μήνυμα από τα κομμάτια που, που έχει λάβει μέσα στα πακέτα. 

## Διαδικασία
Ας δούμε τη διαδικασία μεταγωγής πακέτου. Ο σταθμός Α θέλει να στείλει ένα μήνυμα στον σταθμό Β. Το μήνυμα τεμαχίζεται σε πακέτα και τα πακέτα στέλνονται ένα κάθε φορά από τον σταθμό Α στον κόμβο μεταγωγής Κ1, με τον οποίο είναι συνδεδεμένος. Όταν ο κόμβος μεταγωγής λάβει ολόκληρο τα πακέτο, εξετάζει τη διεύθυνση προορισμού και το προωθεί σε έναν άλλο κόμβο μεταγωγής, έστω τον Κ2. Η διαδικασία αυτή επαναλαμβάνεται μέχρι το πακέτο να φθάσει στον σταθμό προορισμού. Κάθε κόμβος αποφασίζει, πώς να προωθήσει το πακέτο, εξετάζοντας τη διεύθυνση προορισμού και τις πληροφορίες που έχει για την κίνηση στους κόμβους του δικτύου. Παρατηρήστε ότι κάθε κόμβος προωθεί το πακέτο σε επόμενο κόμβο, μόνο αφού το λάβει ολόκληρο. Γι' αυτό, πιο συγκεκριμένα αυτή η τεχνική λέγεται και μεταγωγή πακέτων με αποθήκευση και προώθηση (store and forward).

## Παραπομπές

## Δείτε επίσης

* ARPANET

Κατηγορία:Μετάδοση δεδομένων
Κατηγορία:Ιστορία του Διαδικτύου
Κατηγορία:Δικτύωση υπολογιστών
Εύρος ζώνης

Το **εύρος ζώνης** (αγγλ. *Bandwidth*) είναι μέγεθος που χαρακτηρίζει φάσματα συχνοτήτων ηλεκτρικών σημάτων ή ακτινοβολιών. Χαρακτηρίζει επίσης ηλεκτρονικές διατάξεις. Εύρος ζώνης του φάσματος συχνοτήτων ενός σήματος, ονομάζεται η διαφορά της μεγαλύτερης συχνότητας μείον την μικρότερη συχνότητα του φάσματος συχνοτήτων του. Περιγράφεται μαθηματικά από την σχέση: **BW =** **f**max-**f**min (*με BW συμβολίζεται το εύρος ζώνης και με f η συχνότητα*). 

## Ορισμός

Εύρος ζώνης συχνοτήτων μίας ηλεκτρονικής διάταξης ονομάζεται η περιοχή συχνοτήτων μέσα στην οποία το σήμα της εισόδου περνάει αναλλοίωτο στην έξοδο. Διατάξεις που έχουν κατασκευαστεί με περιορισμένο εύρος ζώνης, ώστε να αποκόπτουν μέρος του φάσματος των σημάτων, που οδηγούνται στην είσοδό τους, ονομάζονται ηλεκτρονικά φίλτρα.

Κατηγορία:Μετάδοση δεδομένων
Κατηγορία:Τηλεπικοινωνίες
Κατηγορία:Επεξεργασία σήματος
Κωδικοποίηση δεδομένων

Η **κωδικοποίηση δεδομένων** χρησιμοποιείται για την μετάδοση των σημάτων (ψηφιακά ή αναλογικά) μιας πηγής (ψηφιακής ή αναλογικής) μέσω ενός καναλιού μετάδοσης. Η κωδικοποίηση που επιλέγεται εξαρτάται από τις 
απαιτήσεις , το επικοινωνιακό σύστημα , το μέσο μετάδοσης και τον διαθέσιμο εξοπλισμό.
Οι δυνατές κωδικοποιήσεις είναι
* **Αναλογικά δεδομένα - Αναλογικά σήματα**. Χρησιμοποιείται η τεχνική της διαμόρφωσης. Βασικές τεχνικές είναι η διαμόρφωση πλάτους (AM) , η διαμόρφωση συχνότητας(FM) και η διαμόρφωση φάσης (PM).
* **Αναλογικά δεδομένα - Ψηφιακά σήματα.** Χρησιμοποιείται συχνά η παλμοκωδική διαμόρφωση , τα δεδομένα μετά την δειγματοληψία τους κβαντίζονται και στην σειρά κωδικοποιούνται σε σειρά bits.
* **Ψηφιακά δεδομένα - Αναλογικά** **σήματα** . Χρησιμοποιούνται οι τεχνικές ψηφιακής διαμόρφωσης πλάτους(ASK), η ψηφιακή διαμόρφωση συχνότητας (FSK) και η διαμόρφωση φάσης (PSK).
* **Ψηφιακά δεδομένα - Ψηφιακά σήματα**. Ο πιο απλός τρόπος είναι να αναπαρασταθούν τα δεδομένα με σήμα 2 επιπέδων τάσης ένα για το δυαδικό 0 και ένα άλλο για το δυαδικό 1.

Κατηγορία:Μετάδοση δεδομένων
Πηγή δεδομένων

Ως **πηγή δεδομένων** ορίζεται ένα από τα παρακάτω συστήματα παραγωγής δεδομένων (συνήθως ψηφιακά):

* Μια βάση δεδομένων
* Ενα αρχείο δεδομένων
* Μια ροή δεδομένων. 
Γενικά, ο όρος **πηγή δεδομένων** σε ένα επικοινωνιακό σύστημα είναι η συσκευή που παράγει δεδομένα που θα μεταδοθούν μέσω ενός καναλιού μετάδοσης. Παράδειγμα τέτοιων πηγών είναι το τηλέφωνο ο υπολογιστής.
Επικοινωνιακό σύστημα μπορεί να είναι η επικοινωνία μεταξύ δύο υπολογιστών μέσω του τηλεφωνικού δικτύου , ή  ανταλλαγή σημάτων φωνής μέσω του τηλεφωνικού δικτύου.

Κατηγορία:Μετάδοση δεδομένων
Επικοινωνιακό σύστημα

Ο βασικός σκοπός ενός **επικοινωνιακού συστήματος** είναι η ανταλλαγή πληροφορίας (δεδομένων) μεταξύ δύο μερών. Παράδειγμα μπορεί να είναι η επικοινωνία μεταξύ δυο υπολογιστών μέσω του τηλεφωνικού δικτύου , η ανταλαγή σημάτων φωνής μέσω του τηλεφωνικού δικτύου.
Τα βασικά μέρη ενός επικοινωνιακού συστήματος είναι 
* Πηγή
* Πομπός
* Σύστημα μετάδοσης
* Δέκτης 
* Προορισμός.

Κατηγορία:Μετάδοση δεδομένων
Κωδικοποιητής πηγής

Στην μετάδοση δεδομένων ο **κωδικοποιητής [[Πηγή δεδομένων|πηγής]]** είναι η συσκευή που μετατρέπει την ακολουθία σημάτων που δέχεται ως είσοδο σε δυαδική ακολουθία από 0 και 1 αντιστοιχώντας καθορισμένες κωδικές λέξεις στα σύμβολα που δέχεται στη είσοδό του. Ετσι στην έξοδό του παράγεται ψηφιακό σήμα με ρυθμό s bits το δευτερόλεπτο.

Για παράδειγμα το τηλέτυπο όπου οι 32 χαρακτήρες του πληκτολογίου μέσω του κωδικοποιητή πηγής αντιστοιχίζονται σε ακολουθίες των 5 bit ανα χαρακτήρα και οι οποίοι χρησιμοποιούνται για αποστολή στον παραλήπτη.

Ο κωδικοποιητής πηγής είναι μέρος του αναλυτικού μοντέλου ενός ψηφιακού συστήματος επικοινωνίας.
Λαμβάνει ως είσοδο δεδομένα από την πηγή δεδομένων και  η έξοδός του συνδέεται με τον κωδικοποιητή καναλιού.

Κατηγορία:Μετάδοση δεδομένων
Αποκωδικοποιητής πηγής

Στην μετάδοση δεδομένων ο **αποκωδικοποιητής [[Πηγή δεδομένων|πηγής]]** δεδομένων είναι η συσκευή που μετατρέπει την ακολουθία δυαδικών ψηφίων - bit που δέχεται ως είσοδο, σε ακολουθία συμβόλων. Ετσι στην έξοδο του αναπαράγεται το σήμα που δέχθηκε ο αντίστοιχος κωδικοποιητής πηγής.
Ειναι πολύ απλός όταν το σύστημα χρησιμοποιεί κωδικές λέξεις σταθερού μήκους αλλά γίνεται πολύ περίπλοκος όταν το σύστημα χρησιμοποιεί κωδικές λέξεις μεταβλητού μήκους.

Ο αποκωδικοποιητής πηγής είναι μέρος του αναλυτικού μοντέλου ενός ψηφιακού συστήματος επικοινωνίας.
Λαμβάνει δεδομένα από τον αποκωδικοποιητή καναλιού και τα αποστέλλει στον τελικό παραλήπτη.

## Πηγές
* *Τεχνολογία δικτύων επικοινωνιών *, Εκδ. Ο.Ε.Δ.Β.

Κατηγορία:Μετάδοση δεδομένων
Ανδρουτσέλλης-Θεοτόκης

Οι **Θεοτόκη-Ανδρουτσέλλη** αποτελούν τον κλάδο της Βυζαντινής οικογένειας των Θεοτόκη, που αφού εγκαταστάθηκαν στην Κέρκυρα, πολέμησαν τους Τούρκους σε όλη την Ελλάδα. 

Οι Θεοτόκη αναγκάστηκαν να εγκαταλείψουν την Κωνσταντινούπολη μετά την άλωσή της. Πρώτος προορισμός τους ήταν ο Μυστράς για να συναντηθούν και να συνδράμουν τον Θωμά Παλαιολόγο στην προσπάθειά του να ζητήσει τη βοήθεια της Δύσης για να διώξει τον κατακτητή.
 
Κατά την διαδρομή προς τον Μυστρά, ένα μέρος των εγκαταστάθηκε στην Αθήνα, δημιουργώντας τον κλάδο των Θεοτόκη των Αθηνών. Οι υπόλοιποι Θεοτόκη έφθασαν στον Μυστρά και συμμετείχαν στην αποστολή του Θωμά Παλαιολόγου στην Δύση. Κατά το ταξείδι τους προς την Ευρώπη, οι Θεοτόκη πληροφορήθηκαν από τους πράκτορές τους ότι ούτε ο Πάπας ούτε οι λοιποί Ευρωπαίοι ηγέτες θα τους βοηθούσαν να διώξουν τον κατακτητή, διότι η νέα γεωπολιτική κατάσταση, όπως διαμορφώθηκε, ευνοούσε τις κυριαρχικές τους βλέψεις. Τότε, οι Θεοτόκη αποφάσισαν να εγκατασταθούν στην Κέρκυρα. 

Από την Κέρκυρα, μερικοί μετακόμισαν στην Ιταλία, ενώ κάποιοι άλλοι προωθήθηκαν στην Κρήτη, όπου σύμφωνα με τις τοπικές συνήθειες τροποποίησαν το όνομά τους σε Θεοτοκόπουλος.

Στην Κέρκυρα η οικογένεια αναπτύχθηκε πολύ και κατά τον 16ο αιώνα δημιουργήθηκαν οι εξής κλάδοι:
*των κομήτων της Σπηλιάς ή Καλοκαρδιάρη
*των βαρώνων Σταθάκεια ή del Santo
*των Σκλεμπούνων
*των Zammarco (Juan Marco)
*των Daviazzo (da Ottavio) και
*των κομήτων Ανδρουτσέλλη. 

Εκτός Κέρκυρας υπήρχαν οι Θεοτόκη των Αθηνών και οι Θεοτοκόπουλοι της Κρήτης.

Κατηγορία:Οικογένεια Θεοτόκη
Κανάλι μετάδοσης

To **επικοινωνιακό κανάλι** ή κανάλι μετάδοσης είναι όρος των τηλεπικοινωνιών που αναφέρεται στην σύνδεση μεταξύ μιας πηγής και ενός προορισμού. Το κανάλι μπορεί να είναι ένα ζευγάρι σύρματα, το τηλεφωνικό καλώδιο ο αέρας ή το κενό, όπου διαδίδεται το ακτινοβολούμενο σήμα που μεταφέρει την πληροφορία. 

Εξ αιτίας φυσικών περιορισμών το κανάλι δεν έχει την ίδια συμπεριφορά σε όλες τις συχνότητες και έτσι το σήμα υφίσταται κατά την διέλευση του από το κανάλι αλλοιώσεις - παραμορφώσεις. Επίσης υφίσταται εξασθένιση και λερώνεται από την ύπαρξη παρασιτικών σημάτων (θόρυβος)



Κατηγορία:Μετάδοση δεδομένων
Κατηγορία:Τηλεπικοινωνίες
Παναγία Τρικάλων

Με το όνομα **Παναγία** αναφέρονται τρεις οικισμοί του νομού Τρικάλων
*Παναγία Μαλακασίου Τρικάλων, χωριό του δήμου Μαλακασίου
*Παναγία Πύλης Τρικάλων, χωριό του δήμου Πύλης
*Παναγία Πυνδαίων Τρικάλων, χωριό του δήμου Πυνδαίων
Κουτσούφλιανη

Με το όνομα **Κουτσούφλιανη** συναντώνται σήμερα τα χωριά:
*Κουτσούφλιανη Λάρισας, χωριό του νομού Λάρισας
*Κουτσούφλιανη Τρικάλων, χωριό του νομού Τρικάλων (πρώην Πλατάνιστος, παλαιότερα Παλαιά Κουτσούφλιανη)
*Κουτσούφλιανη Φθιώτιδας, χωριό του νομού Φθιώτιδας

Την ονομασία **Κουτσούφλιανη** έφεραν επίσης κατά το παρελθόν τα παρακάτω χωριά της Ελλάδας:

*Άγιος Παύλος Ημαθίας, πρώην Κουτσούφλιανη
*Ηλιορράχη Ιωαννίνων, πρώην Κουτσούφλιανη
*Παναγία Μαλακασίου Τρικάλων, πρώην Νέα Κουτσούφλιανη

Κατηγορία:Αποσαφηνίσεις ελληνικών τοπωνυμίων
Εξ απορρήτων

**Εξ απορρήτων** είναι έκφραση που αποδίδει επίσημο οθωμανικό τίτλο, αλλά γενικότερα και την ιδιότητα του μυστικοσυμβούλου κάποιου σημαντικού προσώπου. Σήμερα στην Ελλάδα ο τίτλος αυτός προσωποποιεί κυρίως τον φαναριώτη πολιτικό Αλέξανδρο Μαυροκορδάτο.

## Προέλευση του όρου
Η φράση «εξ απορρήτων» ήταν η ελληνική απόδοση (από τον 18ο έως και 20ο αιώνα) του υστερορωμαϊκού όρου “a secretis” που εμφανίσθηκε μετά το 600 μ.Χ. και ο οποίος στο Βυζάντιο εξελληνίσθηκε σε «σεκρετάριος». Κατά την Οθωμανική αυτοκρατορία μεταβλήθηκε σε "μαουχαρέμ εσράφ" (mahrem eşraf , κατά λέξη «ευγενής των μυστικών»). Με τον τίτλο αυτό τιμήθηκε ο Μέγας Διερμηνέας της Πύλης Αλέξανδρος Μαυροκορδάτος το 1700 για τη θετική συμβολή του σε διπλωματικές ενέργειες της Οθωμανικής αυτοκρατορίας. Ο τίτλος δεν ήταν κενός αρμοδιοτήτων, αλλά απεναντίας περιελάμβανε σημαντικές διπλωματικές δραστηριότητες. 

Στις άλλες χώρες κατά τον Μεσαίωνα και την Αναγέννηση το νόημα ποίκιλε. Αλλού ο «a secretis» ήταν ο αξιωματούχος που έγραφε -ή υπέγραφε αντί του ηγεμόνα που εκπροσωπούσε -συμφωνίες που είχαν γίνει σε μυστικό συμβούλιο. Αλλού ήταν γενικά ο αξιωματούχος που είχε γνώση κρατικών μυστικών ή σοβαρών προσωπικών δραστηριοτήτων των ηγεμόνων και φρόντιζε τη μυστική αλληλογραφία τους. Αλλού ήταν απλός γραμματέας που υπενθύμιζε στους ηγεμόνες διάφορες σημαντικές υποχρεώσεις τους. Ο Μακιαβέλι στο βιβλίο του ο «Ο Πρίγκιπας» παρουσιάζει το «a secretis» ουσιαστικά ως σημαίνοντα σύμβουλο του ηγέτη για όλα τα σοβαρά ζητήματα και κυρίως για τα θέματα εξωτερικής πολιτικής.

## Σήμερα
Στη δυτική Ευρώπη και αλλού ο όρος έγινε σταδιακά secretary ή secretario και secrétaire διατηρώντας μαζί με τη ρίζα της λέξης, την έννοια του μυστικότητας ή εχεμύθειας και πάντως του λεπτού χειρισμού ευαίσθητων θεμάτων. Στις περισσότερες χώρες αποτελεί ανώτερο αλλά όχι ανώτατο πολιτικό αξίωμα. Στην Ελλάδα οι αντίστοιχες ιδιότητες αποδίδονται συνήθως με τον όρο «γραμματέας», επειδή ο σεκρετάριος ήταν κατά κανόνα άτομο που γνώριζε γράμματα και συνέτασσε απόρρητες επιστολές ή κείμενα πολιτικών και θρησκευτικών ηγετών.

Στο Βατικανό ο γραμματέας του κράτους (secretary of State) είναι καρδινάλιος και δεν μεταφράζεται σε «εξ απορρήτων» αλλά σε υπουργό των Εξωτερικών. Το ίδιο ισχύει και για τον αντίστοιχο αμερικανικό όρο, όπου ο υπουργός Εξωτερικών ονομάζεται επίσης secretary of State. Στη Γαλλία όμως οι secrétaires d'État είναι μεν υψηλόβαθμα στελέχη, αλλά όχι υπουργοί –είναι ανάλογοι των γενικών γραμματέων των ελληνικών υπουργείων. Ο περισσότερες χώρες διατηρούν τον όρο secretary και στο διπλωματικό τους σώμα, όπως και η Ελλάδα –υπάρχει δηλαδή στην ιεραρχία π.χ. των προξενείων της χώρας πρώτος γραμματέας και δεύτερος γραμματέας.

Ο όρος γραμματέας ή γενικός γραμματέας έχει χρήση σήμερα και σε άλλους τομείς, όπως π.χ. στα σωματεία και τους συλλόγους. Επίσης γραμματέας υπάρχει και στον ιδιωτικό τομέα, όπου ο/η επαγγελματίας διαχειρίζεται με την εμπιστοσύνη του εργοδότη του/της τα μυστικά της εταιρείας στην οποία εργάζεται. Η γυναίκα συχνά ονομάζεται «ιδιαιτέρα γραμματέας» ή απλώς «ιδιαιτέρα» ενώ ο άνδρας αποκαλείται «ιδιαίτερος», π.χ. ο «ιδιαίτερος του υπουργού».

## Πηγές


Εξ απορρήτων
Περίοδος των Στιούαρτ (Αγγλία)

Ως **Περίοδος των Στιούαρτ**, στη Βρετανική ιστορία, αναφέρεται η περίοδος 1603 - 1714 και συμπίπτει με την διακυβέρνηση του Οίκου των Στιούαρτ, του οποίου ο πρώτος μονάρχης ήταν ο Ιάκωβος ΣΤ΄ της Σκωτίας. Η περίοδος τελείωσε με τη Βασίλισσα Άννα και την άνοδο του Γεώργιου Α΄ από τον Οίκο του Ανόβερου. Η περίοδος των Στιούαρτ σφραγίστηκε από εσωτερική και θρησκευτική διαμάχη.

## Σημαντικά γεγονότα της περιόδου

### Αγγλικός εμφύλιος πόλεμος

Οι Αγγλικοί Εμφύλιοι Πόλεμοι έλαβαν χώρα κατά τη βασιλεία του Καρόλου Α΄, του δεύτερου μονάρχη των Στιούαρτ. Κατέληξαν σε νίκη για τους Κοινοβουλευτικούς και ο Κάρολος εκτελέστηκε το 1649.

Μετά από αυτή τη σύγκρουση η γραμμή των μοναρχών Στιούαρτ διακόπηκε προσωρινά από την Κοινοπολιτεία της Αγγλίας (1649-1660). Αυτή κυβερνήθηκε από τον Όλιβερ Κρόμγουελ κατά την περίοδο 1653 - 1659. Μετά το θάνατο του Κρόμγουελ η Κοινοπολιτεία κατέρρευσε και το Κοινοβούλιο Συνέλευσης προσκάλεσε τον Κάρολο Β΄, γιο του Κάρολου Α΄ να επιστρέψει από την εξορία και να γίνει βασιλιάς. Αυτό το γεγονός είναι γνωστό ως η Αγγλική Παλινόρθωση.

### Αγλοολλανδικοί Πόλεμοι

Οι Αγγλοολλανδικοί Πόλεμοι ήταν μια σειρά τριών πολέμων που έλαβαν χώρα μεταξύ των Άγγλων και των Ολλανδών κατά την περίοδο 1652 - 1674. Οι Αγγλικές ήττες ανάγκασαν τον Κάρολο Β΄ να υπογράψει ειρήνη και οδήγησε στην Ολλανδική κυριαρχία των θαλάσσιων εμπορικών δρόμων μέχρι το 1713.

### Παπική Συνωμοσία

Η Παπική Συνωμοσία (1678) ήταν μια υποθετική Καθολική συνωμοσία σχετικά με ένα φανταστικό χειρόγραφο που κατηγορούσε την Ρωμαιοκαθολική Εκκλησία ότι ενέκρινε την δολοφονία του Καρόλου Β΄. Η συνωμοσία κατέληξε σε μια αντικαθολική υστερία στην Αγγλία και σε εκτελέσεις περίπου 35 αθώων προσώπων.

### [[Ένδοξη Επανάσταση]] του 1688

Αυτό το γεγονός έλαβε χώρα κατά την βασιλεία του Ιακώβου Β΄.

## Χρονοδιάγραμμα

;;1603-1625:Ιακωβιανή Εποχή

;;1625-1642:Καρολίνεια Επόχή

;;1642-1651:Αγγλικός Εμφύλιος Πόλεμος

;;1651-1660:Αγγλική Μεσοβασιλεία

;;1660:Παλινόρθωση του Καρόλου Β΄

;;1688:Ένδοξη Επανάσταση

## Μονάρχες

Ο Οίκος των Στιούαρτ γέννησε έξι Άγγλους μονάρχες οι οποίοι κυβέρνησαν αυτή την περίοδο.

Οι πρώιμοι Στιούαρτ 
*Βασιλιάς Ιάκωβος Α΄ (1603 - 1625)
*Βασιλιάς Κάρολος Α΄ (1625 - 1649)
Οι ύστεροι Στιούαρτ
*Βασιλιάς Κάρολος Β΄ (1660 - 1685)
*Βασιλιάς Ιάκωβος Β΄ (1685 - 1688)
*Βασίλισσα Μαίρη Β΄ (1689 - 1702). Βασίλευσε με τον Γουλιέλμο Γ΄ του Οίκου της Οράγγης-Νασσάου.
*Βασίλισσα Άννα (1702 - 1714)

## Δείτε επίσης
*Οίκος των Τυδώρ

## Παραπομπές


Στιουαρτ
Πολύτιμος λίθος

Γενικά με τον όρο **πολύτιμοι λίθοι** ή **πολύτιμες πέτρες** χαρακτηρίζονται συγκεκριμένα ορυκτά ή πετρώματα ή και διάφορες ουσίες που χρησιμοποιούνται στη κοσμηματοποιία.

Συγκεκριμένα, κάποια ορυκτά ή πετρώματα που παρουσιάζουν σκληρή σύσταση και ωραίους χρωματισμούς, χρησιμοποιούνται ιδιαίτερα ως  πολύτιμοι λίθοι, π.χ. ο χαλαζίας με τις πολυάριθμες ποικιλίες του. Η αξία των λίθων αυτών είναι σχετικά πολύ μεγάλη, εξ ου και ο χαρακτηρισμός τους ως πολύτιμοι, η οποία προσδιορίζεται κυρίως από την κατεργασία, τα χρώματα που παρουσιάζουν, τη λάμψη τους, τη σκληρότητά τους και, βεβαίως, από τη σπανιότητά τους στη φύση, χωρίς να παραγνωρίζεται και η μόδα της κάθε εποχής.
Η λάμψη των πολυτίμων λίθων, που δημιουργείται από τις ανακλώμενες ακτίνες του φωτός, εξαρτάται περισσότερο από την κατεργασία που έχουν υποστεί, δηλαδή τον αριθμό των επίπεδων λείων επιφανειών (εδρών) τους. Η σκληρότητά τους εξασφαλίζει και τη διάρκεια της ζωής τους στο πέρασμα του χρόνου.

Η κατεργασία των πολύτιμων λίθων ξεκινά με τη πλύση όπου ακόμα ακατέργαστοι λαμβάνονται οι λεγόμενοι "λίθοι" ή "πέτρες μπαρόκ" (δηλαδή στιλβωμένοι μεν, αλλά με ακανόνιστα σχήματα). Ακολουθεί η εμβάπτισή τους σε διάλυμα καθαριστικού υλικού ή και η παραμονή για κάποιο χρονικό διάστημα εντός αυτού, οπότε και ακολουθεί το κόψιμο και η λείανση με ειδικά εργαλεία. Έτσι, δημιουργούνται πολύεδροι λίθοι που στιλβωμένοι παρουσιάζουν εξαιρετική λαμπρότητα.

Μερικοί πολύτιμοι λίθοι που δεν διαθέτουν, λόγω σύστασης, μεγάλη σκληρότητα, χρησιμοποιούνται περισσότερο με γλυφές σε διακόσμηση, ιδίως στη λιθογλυφία. Η λιθογλυφία είναι πανάρχαια τέχνη που αναπτύχθηκε από πολλούς πολιτισμούς. Οι εσώγλυφες πέτρες, εκτός από τη κοσμηματοποιία, είναι περισσότερο γνωστές και από τη σπουδαία χρήση τους ως σφραγιδόλιθοι.

Η αξία των πολύτιμων λίθων υπολογίζεται σε καράτια (βάρους, όγκου, καθαρότητας) ή σε βαθμούς καθαρότητας (χιλιοστά καθαρότητας).

## Πολύτιμοι / Ημιπολύτιμοι λίθοι
* Χαλαζίας
* Αχάτης
* Αβεντουρίνης
* Ρουμπίνι
* Αμέθυστος
* Βήρυλλος
* Διαμάντι
* Ακουαμαρίνα
* Σάρδιος λίθος (Καρνεόλη)
* Οπάλιος
* Τοπάζιο
* Σμαράγδι
* Ζαφείρι

## Ημιπολύτιμοι λίθοι
Αν και η ορολογία, στην κοινή γλώσσα, περιλαμβάνει όλα τα ορυκτά ή τεχνητά υλικά που χρησιμοποιούνται στην κοσμηματοποιία, οι αρχαίοι Έλληνες (αλλά και σε πολλές  κοινωνίες) διαχώριζαν τους πολύτιμους λίθους από τους ημιπολύτιμους. Σήμερα, στην Ελλάδα, σαν πολύτιμοι λίθοι θεωρούνται μόνο το διαμάντι, το ζαφείρι, το ρουμπίνι και το σμαράγδι.

## Δείτε επίσης
*Συνθετικός πολύτιμος λίθος
*Jewelpedia - Πολύτιμοι λίθοι
*Jewelpedia - Συνθετικοί πολύτιμοι λίθοι

## Παραπομπές




Κατηγορία:Κοσμηματοποιία
Κατηγορία:Ορυκτολογία
Κατηγορία:Πετρολογία
Κατηγορία:Ορυκτά
163 Ηριγόνη

Η **Ηριγόνη (Erigone)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,47. Ανακαλύφθηκε το 1876 από τον Γάλλο αστρονόμο Ανρί Ζοζέφ Αναστάζ Περοτέν, που παρατηρούσε από την Τουλούζη, και έλαβε το όνομα της Ηριγόνης της Αθηναίας από την ελληνική μυθολογία.

Η Ηριγόνη έδωσε το όνομά της στην **«[[Οικογένεια της Ηριγόνης]]»**, μία ομάδα αστεροειδών.

## Φυσικά χαρακτηριστικά
Η μέση διάμετρος της Ηριγόνης εκτιμάται σε 72,63 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,055. Η Ηριγόνη περιστρέφεται γύρω από τον εαυτό της μία φορά κάθε 16 ώρες και 8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ηριγονη
164 Εύα

Η **Εύα (Eva)** είναι ένας μεγάλος σκουρόχρωμος αστεροειδής της Κύριας Ζώνης, με απόλυτο μέγεθος (όπως ορίζεται για το Ηλιακό Σύστημα) 8,89 και τροχιά με μεγάλη εκκεντρότητα. Ανακαλύφθηκε το 1876 από τον Γάλλο αστρονόμο Πωλ Ανρί, που παρατηρούσε από το Παρίσι, και έλαβε το γνωστό γυναικείο όνομα.

Μία επιπρόσθηση αστέρα από την Εύα έχει καταγραφεί μέχρι σήμερα, το έτος 2000.

## Φυσικά χαρακτηριστικά
Η μέση διάμετρος της Εύας εκτιμάται σε 104,87 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,045. Η Εύα περιστρέφεται γύρω από τον εαυτό της μία φορά κάθε 13 ώρες και 40 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ευα
165 Λορελάι

Η **Λορελάι (Loreley)** είναι ένας πολύ μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,65. Ανακαλύφθηκε το 1876 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από την ομώνυμη νεράιδα του Ρήνου του γερμανικού θρύλου.

Μία επιπρόσθηση αστέρα από τη Λορελάι έχει καταγραφεί, στις 20 Ιουλίου 2003.

## Φυσικά χαρακτηριστικά
Η μέση διάμετρος της Λορελάι εκτιμάται σε 154,78 ως 155,2 χλμ. Ο φασματικός της τύπος είναι **CD** (ανθρακούχος), ενώ το άλβεδό της είναι 0,078. Η Λορελάι περιστρέφεται γύρω από τον εαυτό της μία φορά κάθε 7 ώρες και 14 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Λορελάι
166 Ροδόπη

Η **Ροδόπη (Rhodope)** είναι ένας μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,89. Ανακαλύφθηκε το 1876 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από την ομώνυμη μυθική βασίλισσα που μεταμορφώθηκε σε βουνό. Η Ροδόπη ανήκει στην οικογένεια αστεροειδών της Αδεόνας.

## Φυσικά χαρακτηριστικά
Η μέση διάμετρος της Ροδόπης εκτιμάται σε 59,9 χλμ. Ο φασματικός της τύπος είναι πιθανόν **GC** (ανθρακούχος), ενώ το άλβεδό της είναι 0,054. Η Ροδόπη περιστρέφεται γύρω από τον εαυτό της μία φορά κάθε 4 ώρες και 43 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροδοπη
167 Ούρδα

Η **Ούρδα (Urda)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,24. Ανακαλύφθηκε το 1876 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από την Ουρντ, μία από τις Νορν (Μοίρες) της σκανδιναβικής μυθολογίας. Η Ούρδα είναι μέλος της «Οικογένειας αστεροειδών της Κορωνίδας».

Μία επιπρόσθηση αστέρα από την Ούρδα έχει καταγραφεί, στις 23 Ιουλίου 2001 από την Ιαπωνία.

## Φυσικά χαρακτηριστικά
Η μέση διάμετρος της Ούρδας εκτιμάται σε 39,94 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,223. Η Ούρδα περιστρέφεται γύρω από τον εαυτό της μία φορά κάθε 13 ώρες και 4 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ουρδα
Κατηγορία:Αστεροειδείς της Οικογένειας της Κορωνίδος
168 Σίβυλλα

Η **Σίβυλλα (Sibylla)** είναι πολύ μεγάλος και σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,94. Ανακαλύφθηκε το 1876 από τον Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν, και πήρε το όνομά του από τις Σίβυλλες της αρχαιότητας. Η Σίβυλλα ανήκει στην «Οικογένεια της Κυβέλης», μία οικογένεια αστεροειδών που κινείται στα εξωτερικά όρια της Κύριας Ζώνης.

## Φυσικά χαρακτηριστικά
Η μέση διάμετρος της Σίβυλλας εκτιμάται σε 148,4 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,054. Η Σίβυλλα περιστρέφεται γύρω από τον εαυτό της μία φορά κάθε 23 ώρες και 49 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σιβυλλα
169 Ζέλια

Η **Ζέλια (Zelia)** είναι αστεροειδής της Κύριας Ζώνης  με απόλυτο μέγεθος (όπως ορίζεται για το Ηλιακό Σύστημα) 9,56. Ανακαλύφθηκε το 1876 από τον Γάλλο αστρονόμο Προσπέρ Ανρί, που παρατηρούσε από το Παρίσι, και έλαβε το όνομα μιας ανεψιάς του Γάλλου αστρονόμου Καμίλ Φλαμαριόν.

## Φυσικά χαρακτηριστικά
Η μέση διάμετρος της Ζέλιας εκτιμάται σε 33,6 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,235. Η Ζέλια περιστρέφεται γύρω από τον εαυτό της μία φορά κάθε 13 ώρες και 16 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ζελια
170 Μαρία

Η **Μαρία (Maria)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,39. Ανακαλύφθηκε το 1877 από τον Γάλλο αστρονόμο Ανρί Ζοζέφ Αναστάζ Περοτέν, που παρατηρούσε από την Τουλούζη, και έλαβε το όνομα της αδελφής του Ιταλού αστρονόμου Αντόνιο Αμπέττι, ο οποίος υπολόγισε την τροχιά του νέου αστεροειδή. Ο αστεροειδής 170 Μαρία έδωσε το όνομά του στην «Οικογένεια της Μαρίας», μία ομάδα αστεροειδών με παρόμοιες τροχιές.

Μία επιπρόσθηση αστέρα από τη Μαρία έχει καταγραφεί, στις 10 Ιουνίου 1997, από τη Μανιτόμπα του Καναδά.

## Φυσικά χαρακτηριστικά
Η μέση διάμετρος της Μαρίας υπολογίσθηκε σε 44,3 χλμ. Ο φασματικός της τύπος είναι **S** (λιθώδης), ενώ το άλβεδό της είναι 0,158. Η Μαρία περιστρέφεται γύρω από τον εαυτό της μία φορά κάθε 13 ώρες και 8 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαρια
Αρχοντικό Μπενιζέλου

Το **Αρχοντικό Μπενιζέλου** στην οδό Αδριανού 96 στην Πλάκα, τυπικό δείγμα αστικής αρχιτεκτονικής της προεπαναστατικής Αθήνας (15ος - 16ος αι.) και προγονικό σπίτι της Αγίας Φιλοθέης της Αθηναίας, είναι το παλαιότερο σπίτι της πρωτεύουσας. Ανήκε στην αριστοκρατική οικογένεια του Αθηναίου άρχοντα Άγγελου Μπενιζέλου, που είλκε την καταγωγή της από βυζαντινό οίκο. Ο Άγγελος Μπενιζέλος γεννήθηκε περί το 1490 και ήταν πατέρας της Ρεγούλας ή Ρηγούλας Μπενιζέλου, της μετέπειτα μοναχής και Αγίας Φιλοθέης της Αθηναίας (1522 - 1589).

## Ιστορικό μνημείο

Το Αρχοντικό του Μπενιζέλου όπου έζησε η Αγία Φιλοθέη κηρύχθηκε διατηρητέο μνημείο, αποκαταστάθηκε με μέριμνα της Αρχιεπισκοπής Αθηνών υπό την επίβλεψη του Υπουργείου Πολιτισμού και είναι σήμερα επισκέψιμο.

Είναι μια διώροφη κατασκευή με χαγιάτι, κατά τα πρότυπα του μεταβυζαντινού σπιτιού, με ένα πηγάδι στην μπροστινή αυλή του, ενώ στην πίσω αυλή διέθετε ελαιοτριβείο και πατητήρι που σώζονται μέχρι σήμερα.

## Βίος Αγίας Φιλοθέης

Η Ρεγούλα Μπενιζέλου ήταν μοναχοκόρη του Άγγελου Μπενιζέλου και της Σηρίγης Παλαιολογίνας. Σε πολύ νεαρή ηλικία παντρεύτηκε τον κατά πολύ μεγαλύτερό της προύχοντα Ανδρέα Χειλά. Μετά από τρία χρόνια συζυγικού βίου, η Ρεγούλα Μπανιζέλου εχήρευσε και *"διέτριβε του λοιπού εις το πατρικόν της οσπήτιον προς ένα και μόνον σκοπόν αφορώσα αγαθοεργίες"*. Σε σύντομο χρονικό διάστημα, το 1551, έγινε μοναχή με το μοναχικό όνομα Φιλοθέη.

Το χριστιανικό και ανθρωπιστικό έργο της μοναχής Φιλοθέης προκάλεσε την οργή των Τούρκων, οι οποίοι κατά τη νύκτα της 2ας Οκτωβρίου 1588 την συνέλαβαν στο Μετόχι του Αγίου Ανδρέα στα Πατήσια επί της σημερινής οδού Λευκωσίας, όπου οι μοναχές τελούσαν ολονυκτία στη μνήμη του Διονυσίου του Αρεοπαγίτου, πολιούχου των Αθηνών, τη βασάνισαν και από τα πολλά τραύματά της πέθανε στις 19 Φεβρουαρίου 1589.

Το σκήνωμά της βρίσκεται σήμερα στον Μητροπολιτικό Ναό Αθηνών.

## Πηγές
* Λίζα Μιχελή: *Η Αθήνα των Ανωνύμων*, Εκδ. "Δρώμενα", β' έκδοση, Αθήνα, 1991.
* Αγγέλα Κυριακοπούλου: "Η μεταβυζαντινή οικία των Μπενιζέλων", Εφημ. *[[Η Καθημερινή]]*, 23 Ιουλίου 2005.
* *[[Πάπυρος Larousse Britannica]]*, λήμματα "Μπενιζέλος" & "Φιλοθέη η οσία η Αθηναία", τόμ. 43 & 59, Εκδόσεις Πάπυρος, Αθήνα, 1996.

## Παραπομπές


Μπενιζελου
*
Κατηγορία:Πλάκα
Δημήτριος Γουζέλης

Ο **Δημήτριος Γουζέλης** (23 Φεβρουαρίου 1774 - 17 Απριλίου 1843) ήταν Έλληνας λογοτέχνης και θεατρικός συγγραφέας, γεννημένος στη Ζάκυνθο.
## Βιογραφία
Γονείς του ήταν ο Διονύσιος Ιωάν. Γουζέλης και η Ισαβέλλα, κόρη του Δημητρίου Μαρτελάου. Οι γονείς του ήταν σχετικά εύποροι. Ο πατέρας του προερχόταν από τη μεσαία τάξη (Civilli) και η αρχή της σύμφωνα με τον Λ.Ζώη, εντοπίζεται στο χωριό Γαλάρο γύρω στα 1510. Άλλη εκδοχή, όχι ιδιαίτερα τεκμηριωμένη, θέλει την οικογένεια να κατάγεται από τους Μανιάτες ή ακόμα και από τους Βυζαντινούς Γουδέληδες (12ος αιώνας). Η μητέρα του ήταν κόρη ευπατρίδων (Nobilli), γραμμένων στο Libro d'Oro του νησιού από το 1485. Τα πρώτα του μαθήματα ελληνικών και λατινικών τα παίρνει από το θείο του, Αντώνιο Μαρτελάο, ο οποίος έπαιξε και καθοριστικό ρόλο στη διαμόρφωση του χαρακτήρα του. Αργότερα μαθαίνει ιταλικά και γαλλικά από μορφωμένους παπάδες στο μοναστήρι Φραγκισκανών της Παναγίας των Χαρίτων (Santa Maria delle Grazie) και ιδιαίτερα από το Λατίνο ιερέα Νικολό Ρεϊνώ (Nicolo Reinaud), φιλελεύθερο στοιχείο της εποχής. Είχε δύο αδέλφια, τον Ιωάννη που ήταν μεγαλύτερος και την Ρουμπίνα. Ο Γουζέλης έγραψε την ηθογραφική έμμετρη κωμωδία «Ο Χάσης». Πέθανε στίς 17 Απριλίου 1843.

## Η συμβολή του στον αγώνα του 1821
Ήλθε στην Πελοπόννησο στις αρχές του αγώνα όπου υπηρέτησε στρατιώτης και φάνηκε χρήσιμος για τις γνώσεις του. Πολέμησε στην πολιορκία της Τριπολιτσάς και υπό τις διαταγές του Δημήτριου Υψηλάντη. Εστάλη από τον Υψηλάντη στην Μεθώνη για να παρατηρήσει την εκεί πολιορκία, και αργότερα στο Νεόκαστρο ως φρούραρχος. Απόκτησε φήμη και υπόληψη από τον Υψηλάντη και τον Θεόδωρο Κολοκοτρώνη.

## Παραπομπές


## Πηγές
* 
## Βιβλιογραφία
*Βάλτερ Πούχνερ, 2006, ΄΄Ο Χάσης΄΄, στο:*Ανθολογία νεοελληνικής δραματουργίας Τόμος Α΄: Από την Κρητική Αναγέννηση ώς την Επανάσταση του 1821*, εκδ. Μ.Ι.Ε.Τ., Αθήνα,σελ.238-251

## Εξωτερικοί σύνδεσμοι
* Η βιογραφία του συγγραφέα από το Εθνικό Κέντρο Βιβλίου

Γουζελης Δημητριος
Γουζελης Δημητριος